***ΧΑΡΑΚΤΗΡΙΣΜΟΣ ΕΝΟΣ ΠΡΟΣΩΠΟΥ ΣΤΗ ΛΟΓΟΤΕΧΝΙΑ***

 

 Χαρακτηρίζω κάποιο πρόσωπο σημαίνει **δίνω τα ιδιαίτερα γνωρίσματά του**, που το ξεχωρίζουν από τους άλλους. Για το χαρακτηρισμό ενός λογοτεχνικού ήρωα βασιζόμαστε στα στοιχεία που μας δίνει ο αφηγητής ή τα άλλα πρόσωπα του κειμένου γι΄αυτόν. Επίσης προσέχουμε τις πράξεις του, τη συμπεριφορά του και τον εσωτερικό του κόσμο (τις επιθυμίες του, τα διλήμματα, τα συναισθήματα).

 Ξεκινάμε αναφέροντας τα εξωτερικά χαρακτηριστικά του ήρωα, δηλαδή το φύλο, την ηλικία, την κοινωνική του θέση και την οικονομική του κατάσταση. Έπειτα παρουσιάζουμε τα ψυχικά του χαρίσματα ή τα ελαττώματα, τα συναισθήματά του, τις ιδέες και τις σκέψεις του. Ιδιαίτερα προσέχουμε αν στο χαρακτήρα του παρατηρούνται αλλαγές και ποιο γεγονός τις προκάλεσε.

***Ό,τι γράφουμε το δικαιολογούμε με λέξεις και φράσεις του κειμένου.***

 **Τέλος, δεν ξεχνάμε ότι** : Ο χαρακτηρισμός ενός προσώπου είναι μια άσκηση ανάπτυξης  και δεν απαντούμε γράφοντας δυο – τρεις σειρές. Αναπτύσσουμε τις σκέψεις μας δημιουργώντας **μια σωστή παράγραφο**.